— Мы правялі аналіз вялікай колькасці гатункаў лёну — і беларускай селекцыі, і імпартных, — расказвае загадчык кафедры Віктар Лявонцьеў. — Высветлілася, што найбольшая колькасць лігнанаў змяшчаецца ў насенні жоўтаколерных гатункаў. У беларускай селекцыі гэта лён “Сонечны”. Спачатку мы распрацавалі методыку вызначэння лігнанаў у розных фракцыях, а потым і тэхналогію перапрацоўкі насення, якая дазваляе атрымаць фракцыю з найбольшым утрыманнем лігнанаў.